A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!

32. számú előterjesztés

Várdomb Község Önkormányzata Képviselő-testületének 2025. április 8-án,
17.00 órakor megtartandó ülésére

Elektronikai hulladékgyűjtésre vonatkozó szerződés jóváhagyásáról

	
Előterjesztő: dr. Tóth Korinna polgármester
Készítette: dr. Tóth Korinna polgármester 
Törvényességi ellenőrzést végezte: dr. Firle-Paksi Anna aljegyző




Tisztelt Képviselő-testület!

A korábbi évek gyakorlatához hasonlóan 2025-ben is szükség lenne az elektronikai hulladékgyűjtésre, figyelemmel arra is, hogy 2024-ben ez elmaradt. 
Az Önkormányzat már korábban is a Selector Elektronikai Termék Újrahasznosító Kft-vel (székhely: 8053 Bodajk, Bányász ltp. 16.; cégjegyzékszám: Cg. 07-09-017494; adószám: 13208538-2-07; KÜJ szám: 100703007; képviselő: Fehér Tibor ügyvezető) állt szerződéses jogviszonyban az elektronikai hulladékgyűjtésre-, elszállításra vonatkozóan, figyelemmel arra, hogy a társaság az egész ország területén érvényes MOHU-engedéllyel rendelkezik.
(Engedélyei a honlapjukon elérhetőek: https://www.selector.co.hu/engedelyek/ )
A társasággal felvettük a kapcsolatot, megküldte Hulladékkezelés megállapodását, melyet Önkormányzatunknak kellene megkötnie vele. A megállapodás az előterjesztés mellékletét képezi. 
A társaság biztosítja, hogy minden bontatlan (nem megbontott burkolatú, nem hiányos állapotú) elektronikai berendezést – pl. hűtőszekrény, mosógép, televízió, számítógép, stb. – ingyenes elszállít a településről, az alábbi feltételekkel: 
1. hely biztosítása a gyűjtésre 
2. és az átvételt lebonyolító személyek biztosítása szükséges

A gyűjtés, a rakodás és a szállítás díjmentes, így az önkormányzat részéről forrás biztosítását nem igényli.
Kérem a Tisztelt Képviselő-testületet, hogy az előterjesztést tárgyalja meg és a határozati javaslatot fogadja el. 

Ha t á r o z a t i  j a v a s l a t:

elektronikai hulladékgyűjtés megszervezéséről

Várdomb Község Önkormányzatának Képviselő-testülete 
a) elektronikai hulladékgyűjtésre és elszállítására hulladékkezelési megállapodást köt a Selector Elektronikai Termék Újrahasznosító Kft.-vel (székhely: 8053 Bodajk, Bányász ltp. 16.; cégjegyzékszám: Cg. 07-09-017494; adószám: 13208538-2-07; KÜJ szám: 100703007; képviselő: Fehér Tibor ügyvezető);
b) felhatalmazza a polgármestert a megállapodás aláírására.

Határidő: azonnal
Felelős: dr. Firle-Paksi Anna aljegyző
              (a határozat megküldéséért)
		   dr. Tóth Korinna polgármester
		    (megállapodás aláírásáért)

Határozatról értesül: Selector Elektronikai Termék Újrahasznosító Kft		
			          Bátaszéki KÖH pénzügyi iroda
			                      irattár

